**Pályázati felhívás**

Az In Memoriam Dr. Biró Éva Alapítvány együttműködve a Magyar Rezidens Szövetséggel, valamint a Magyar Kórházszövetséggel pályázatot ír ki.

**Pályázat célja:** A hazai munkavállalásuk elősegítése érdekében egyes nehéz élethelyzetben lévő és/vagy szociálisan rászoruló szakorvosjelöltek (rezidensek) és diplomás egészségügyi dolgozók tartós – akár több évre szóló - vagy átmeneti jellegű lakhatásának biztosítása nyolc fő elhelyezésére szolgáló ingatlanban.

Házasok, tartós párkapcsolatban lévők is pályázhatnak, erre két szoba áll rendelkezésre. Alapvetően olyanok jelentkezését várjuk, akik hajlandóak „kisközösségi” formában együtt élni. A kisközösség részben úgy működne, mint egy család, egymást segítve.

**Mit biztosít az alapítvány**

A Libegő környékén, a XII. kerület Zugligeti úton található, 7szobás, 4 szintes, 4x-es komfort fokozatú ősfás 970 nm kerttel rendelkező ingatlant, szaunával, 9x4 méteres, fűthető kerti medencével.

Földszinten tágas nappali (kandallóval), konyha és étkező, terasz kert kapcsolattal.

A ház klímával ellátott.

Közlekedése: Széll Kálmán térről 5-10 perc, éjszakai járat is van.

Lakhatási költségek: az adott személyre eső rezsi és fenntartási költségek.

* **Írásos jelentkezés formai és tartalmi követelményei**
	+ személyes adatok (név, lakcím, születési hely és idő, édesanyja születési neve)
	+ fényképes önéletrajz
	+ nehéz élethelyzet (anyagi/családi/szociális helyzet, rászorultság, egészségi probléma stb.) bemutatása és igazolása; hiány szakorvosi specializáció ismertetése; határon túli származás esetén annak részletezése
	+ hogyan képzeli el a kisközösségi formában való együttélést
	+ jelenlegi munkahely
	+ egyedül vagy párban jelentkezik-e
* **Pályázat beadásának módja:** on-line és írásos
* **Beadási határidő**: 2016. július 31.
* **Benyújtási cím:** 1121 Budapest Zugligeti út 59/A

**e-mail:** **biroalapitvany@gmail.com**

**telefon:** 06-20-3988-753; 06-20-9571-950

* **Honlap:** [biroalapitvany.weebly.com](http://biroalapitvany.weebly.com/)
* **Pályázat elbírálásának módja:**

Írásos jelentkezés és személyes meghallgatás alapján dönt a kuratórium

* **Pályázat elbírálásának határideje:** 2016. augusztus 15.